Dame i gospodo, da počnemo s radom. Želim vas sve pozdraviti, gospodu poslanike, odnosno delegate, članove Vijeća ministara, goste i predstavnike sredstava informisanja. Otvaram 7. sjednicu Doma naroda Parlamentarne skupštine Bosne i Hercegovine i predlažem sljedeći 1. Prijedlog zakona o administrativnim taksama Bosne i Hercegovine, 2. Zakon o državljanstvu Bosne i Hercegovine, 3. Delegatska pitanja. Ovaj dnevni red smo usaglasili na Kolegiju. Pitam da li ima neko za dopunu dnevnog reda ili izmjenu dnevnog reda? Ako nema, možemo li se izjasniti o ovom dnevnom redu? Ko je za ovaj dnevni red? Hvala lijepo. Ima li protiv? Uzdržanih? Konstatujem da smo jednoglasno usvojili dnevni red, mislim da nema potrebe da glasamo po klubovima naroda. Prelazimo na 1. tačku dnevnog reda Ad.1. Prijedlog zakona o administrativnim taksama Bosne i Hercegovine Ovaj zakon ste dobili već poodavno i otvaram raspravu povodom Prijedloga zakona o administrativnim taksama Bosne i Hercegovine. Ko se javlja za riječ? Gospodin Malić Momir.
Pošto se, po našoj ocjeni, postavlja ozbiljno pitanje ustavnog osnova za donošenje Zakona o administrativnim taksama BiH, poslanici - srpski poslanici iz RS u Domu naroda žele još jednom da provjere ovo, posebno i preko Vijeća ministara da 2 se još jednom to vrati, i preko naše vlade, i srpski poslanici neće danas moći glasati za ovaj zakon. Predlažemo da se odgodi za sljedeću sjednicu, dok još ovo razradimo.
Prijedlog je da se izjašnjavanje o ovom zakonu odgodi za sljedeću sjednicu Doma naroda. Pošto ovaj Dom naroda donosi odluke konsenzusom sva tri naroda, mislim da nemamo potrebe da izjašnjavamo se o ovom prijedlogu. Konstatujem da je u međuvremenu stigao izvještaj da je prisutno 13 poslanika, od čega je iz reda Hrvata 4, Bošnjaka 5, iz reda Srba 4 poslanika. Znači, imamo kvorum za normalan rad. Prelazimo na 2. tačku dnevnog reda Ad.2. Zakon o državljanstvu Bosne i Hercegovine Da li se neko javlja za riječ? Izvolite. Gospodin Ristić. RISTIĆ Gospodo predsjedavajući, kolege, srpski poslanici će glasati za ovu tačku dnevnog reda, s tim da izvršimo glasanje za zaključak da Dom naroda Parlamentarne skupštine BiH predlaže Predsjedništvu BiH da u skladu sa Ustavom i Zakonom o državljanstvu BiH intenzivira aktivnosti na pripremi platforme za sklapanje bilateralnog ugovora sa Republikom Hrvatskom o dvojnom državljanstvu i sa Jugoslavijom, takođe, diplomatskih odnosa, da intenzivira pripremu platforme o sklapanju bilateralnih ugovora o dvojnom državljanstvu sa SR Jugoslavijom, znači, i sa Hrvatskom. O tome se trebamo izjasniti. Dobili smo te zaključke, što je bilo na Predstavničkom domu, a mi ćemo glasati za ovaj zakon. Hvala lijepo. Da li se još neko javlja za riječ? Ako nemamo više diskutanata, dajem Prijedlog zakona o državljanstvu BiH na izjašnjavanje. Ko je za? Hvala lijepo. Konstatujem da je Zakon o državljanstvu BiH jednoglasno usvojen. Istovremeno, prijedlog zaključka gospodina Ristića je pročitan. Da li ima potrebe da čitamo ponovo? (Nema) 3 Dajem na izjašnjavanje prijedlog zaključka koji je dat od strane gospodina Ristića. Ko je za? Konstatujem da je zaključak da Dom naroda Parlamentarne skupštine BiH predlaže Predsjedništvu BiH da, u skladu sa Ustavom i Zakonom o državljanstvu BiH, intenzivira aktivnost na pripremi platforme o sklapanju bilateralnog ugovora sa RH o dvojnom državljanstvu, o uspostavljanju diplomatskih odnosa, da intenzivira pripremu platforme o sklapanju bilateralnog ugovora o dvojnom državljanstvu sa SRJ. Konstatujem da je jednoglasno usvojen. Prelazimo na 3. tačku dnevnog reda Ad.3. Delegatska pitanja Ko se javlja za riječ? Ako nemamo prijavljenih, zatvaram 7. sjednicu Doma naroda Parlamentarne skupštine BiH, uz zahvalnost vama koji ste prisustvovali. Hvala lijepo. Sjednica završila sa radom u 16.30 sati.